Amagermuseet
Amagermuseet, kulturhistorisk museum i Store Magleby på Amager, åbnet 1922. I to firlængede bindingsværksgårde belyses Amagers kulturhistorie, specielt den hollandsk prægede bondekultur, der blev udviklet fra 1500-t. Museet rummer typiske interiører, billedkunst (bl.a. Julius Exner), en righoldig samling af dragter og amagersyninger samt en havebrugsudstilling. I 2008 fusionerede Amagermuseet med Dragør Museum til Museum Amager.